ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΤΗΣ ΡΥΘΜΙΣΗΣ ΤΗΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΞΕΝΟΔΟΧΕΙΩΝ ΚΑΙ ΤΟΥΡΙΣΤΙΚΩΝ ΚΑΤΑΛΥΜΑΤΩΝ ΝΟΜΟΥΣ ΤΟΥ 2019 ΕΩΣ 2023

|  |  |
| --- | --- |
|  |  |
|  |  Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικόςτίτλος.34(Ι) του 20199(Ι) του 2020106(I) του 20217(Ι) του 202211(Ι) του 2023. | 1. Ο παρών Νόμος θα αναφέρεται ως ο περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων (Τροποποιητικός) (Αρ. 2) Νόμος του 2023 και θα διαβάζεται μαζί με τους περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμους του 2019 έως 2023 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Ρύθμισης της Ίδρυσης και Λειτουργίας Ξενοδοχείων και Τουριστικών Καταλυμάτων Νόμοι του 2019 έως (Αρ. 2) του 2023. |
|  |  |
| Τροποποίηση του άρθρου 12του βασικούνόμου. | 2. Το άρθρο 12 του βασικού νόμου τροποποιείται ως ακολούθως:  |
|  |  |
|  | (α)  | Με την αντικατάσταση στην παράγραφο (α) της φράσης «για στάθμευση αυτοκινήτων, τροχόσπιτα» (τρίτη και τέταρτη γραμμή), με τη φράση «(θέσεις) για στάθμευση αυτοκινήτων, συρόμενων ή αυτοκινούμενων τροχόσπιτων ή τροχοσκηνών»ꞏ και |
|  |  |  |
|  | (β) | με την αντικατάσταση στο τέλος της παραγράφου (ε) του σημείου της τελείας με το σημείο της άνω τελείας και την προσθήκη, αμέσως μετά, της ακόλουθης νέας παραγράφου: |
|  |  |  |
|  |  |  | «(στ) | οι κατασκηνώσεις πολυτελείας τύπου «Glamping» οι οποίες- |
|  |  |  |  |  |
|  |  |  |  | (i) | χαρακτηρίζονται ως περιφραγμένες εδαφικές εκτάσεις με εγκαταστάσεις και βρίσκονται εκτός κατοικημένης περιοχήςꞏ |
|  |  |  |  | (ii) | παρέχουν πολυτελή εμπειρία διαμονής στη φύση, με ή χωρίς διατροφή, σε όσους προσέρχονται σε αυτέςꞏ |
|  |  |  |  | (iii) | διαθέτουν μεθοδικά διευθετημένους χώρους (θέσεις) στους οποίους είναι τοποθετημένα ποιοτικά εξοπλισμένα διάφορων τύπων και μεγεθών κατασκηνωτικά μέσα, περιλαμβανομένων θεματικών αντίσκηνων, δεντρόσπιτων, “frame and tented cabins” ή/και άλλων επίγειων ή ανυψωμένων ημιμόνιμων ή προσωρινής κατασκευής θεματικών καταλυμάτων υψηλής αισθητικής, κατασκευασμένων με ποιοτικά υλικά που συναρμολογούνται και αποσυναρμολογούνται, εναρμονισμένα και φιλικά με το φυσικό περιβάλλονꞏ  |
|  |  | 153(Ι) του 2003131(Ι) του 2006113(Ι) του 201267(Ι) του 2015.152(I) του 2003256(I) του 200481(I) του 2005151(I) του 200615(I) του 20085(I) του 2009129(I) του 201252(I) του 2014104(Ι) του 2014165(Ι) του 201468(I) του 201599(I) του 2017156(I) του 2017213(I) του 2020173(Ι) του 2021.25(I) του 2012104(I) του 2018. |  | (iv) | λειτουργούν με γνώμονα την προστασία του περιβάλλοντος, της χλωρίδας και της πανίδας της περιοχής όπου λειτουργούν τηρώντας πιστά τις πρόνοιες των διαταγμάτων, τα οποία εκδίδονται δυνάμει των διατάξεων του περί Προστασίας και Διαχείρισης της Φύσης και της Άγριας Ζωής Νόμου, του περί Προστασίας και Διαχείρισης Άγριων Πτηνών και Θηραμάτων Νόμου και του περί Δασών Νόμου, καθώς και τα διαχειριστικά σχέδια των περιοχών του δικτύου «Φύση 2000» και άλλων προστατευόμενων περιοχών, τα οποία εκδίδονται δυνάμει των διατάξεων των νόμων αυτώνꞏ και |
|  |  | Πρώτο Παράρτημα. |  | (v) | διαθέτουν άδεια λειτουργίας σε ισχύ σύμφωνα με τις διατάξεις του παρόντος Νόμου και των Κανονισμών που εκδίδονται δυνάμει αυτού και πληρούν τις προδιαγραφές όπως αυτές παρατίθενται στο Πρώτο Παράρτημα.». |
|  |  |
| Τροποποίηση του άρθρου 13του βασικούνόμου. | 3. Το άρθρο 13 του βασικού νόμου τροποποιείται ως ακολούθως: |
|  |  |
|   | (α) | Με την αντικατάσταση στο τέλος του εδαφίου (3) του σημείου της τελείας με το σημείο της άνω και κάτω τελείας και την προσθήκη, αμέσως μετά, της ακόλουθης επιφύλαξης: |
|  |  |  |
|  |  |  «Νοείται ότι, το Υφυπουργείο Τουρισμού ελέγχει την τήρηση των όρων και υποχρεώσεων που επιβάλλονται δυνάμει των διατάξεων του παρόντος Νόμου και των προνοιών των Κανονισμών που εκδίδονται δυνάμει αυτού, καθώς και της εν ισχύι άδειας λειτουργίας κατασκήνωσης πολυτελείας τύπου “Glamping” τουλάχιστον μία φορά ανά έτος.»· και |
|  |  |  |
|  | (β) | με την προσθήκη, αμέσως μετά το εδάφιο (3), του ακόλουθου νέου εδαφίου: |
|  |  |  |
|  |  | «(3Α) Απαγορεύεται η παρέκκλιση, απόκλιση ή μετάταξη τουριστικού καταλύματος από τον τύπο ή την κατηγορία για τον οποίο εκδόθηκε η άδεια λειτουργίας του σε άλλο τύπο ή κατηγορία.». |
|  |  |
| Τροποποίηση του άρθρου 14του βασικούνόμου. | 4. Το άρθρο 14 του βασικού νόμου τροποποιείται ως ακολούθως:  |
|  |  |
|  | (α) | Με την αντικατάσταση του πλαγιότιτλου με τον ακόλουθο πλαγιότιτλο: |
|  |  |  |
|  |  | «Τάξεις οργανωμένων διαμερισμάτων, τουριστικών χωριών και τουριστικών κατασκηνώσεων.»ꞏ και |
|  |  |  |
|  | (β) | με την αντικατάσταση της φράσης «και τα τουριστικά χωριά» (πρώτη γραμμή), με τη φράση «, τα τουριστικά χωριά και οι τουριστικές κατασκηνώσεις». |
|  |  |
| Τροποποίηση του άρθρου 22του βασικούνόμου. | 5. Το άρθρο 22 του βασικού νόμου τροποποιείται με την αντικατάσταση στην παράγραφο (α) του εδαφίου (1) των λέξεων «και car camping» (τρίτη γραμμή), με τη φράση «, car camping και glamping».  |
|  |  |
| Τροποποίηση του βασικούνόμου με τηναντικατάστασητου ΠρώτουΠαραρτήματος. | 6. Ο βασικός νόμος τροποποιείται με την αντικατάσταση του Πρώτου Παραρτήματος, με το ακόλουθο Παράρτημα: |

**«**ΠΡΩΤΟ ΠΑΡΑΡΤΗΜΑ

Προδιαγραφές Τουριστικών Κατασκηνώσεων και Κατασκηνώσεων Πολυτελείας “Glamping”

 [Άρθρο 12(α) και (στ)]

 Υ: Υποχρεωτική Προδιαγραφή

 ΠΡ: Προαιρετική Προδιαγραφή

|  |  | **Κατασκήνωση Πολυτελείας “Glamping”** | **Τουριστικές Κατασκηνώσεις** |  |
| --- | --- | --- | --- | --- |
| **Α/Α** | **ΚΡΙΤΗΡΙΑ** | **-** | **Πολυτελείας** | **Α τάξης** | **Β τάξης** | **ΠΑΡΑΤΗΡΗΣΕΙΣ** |
|  | **1. Γενικά** |
| **1.1** | Ανεξάρτητο και αυτοτελές τεμάχιο γης και εγκαταστάσεις επιχείρησης με μεθοδικά διευθετημένους κατασκηνωτικούς χώρους (θέσεις). Το τεμάχιο γης είναι χωροθετημένο σε αυτοφυές ή καλλιεργούμενο πράσινο και διαθέτει περιμετρικά του ζώνη πρασίνου με φυτά, δέντρα και άλλου είδους βλάστηση.  | Υ | Υ | Υ | Υ | Η δυναμικότητα του χώρου σε άτομα είναι το σύνολο των κατασκηνωτικών χώρων (θέσεων) επί τον αριθμό ~~4~~.  |
| **1.2** | Αυτοφυές ή καλλιεργούμενο πράσινο (με φύτευση χώρου) αποτελούμενο κυρίως από δέντρα, καθώς και από άλλου είδους βλάστηση. Σε όλες τις περιπτώσεις, το πράσινο από δέντρα θα πρέπει τουλάχιστο να αντιστοιχεί σε είκοσι (20) δέντρα ανά δεκάριο [1000 τετραγωνικά μέτρα (τ.μ.)] της ανάπτυξης. | Υ | Υ | Υ | Υ | Δύναται η συμπλήρωση του πρασίνου με την εμφύτευση επιπλέον δέντρων και άλλου είδους βλάστηση, ύψους τουλάχιστο 2,5 μέτρων.  |
| **1.3** | Ηλεκτροδότηση, υδροδότηση και υδραυλικό/ αποχετευτικό σύστημα στους εξωτερικούς, κοινόχρηστους και βοηθητικούς χώρους, σύμφωνα με την άδεια οικοδομής της ανάπτυξης και αφού εξασφαλισθούν οι οποιεσδήποτε άδειες προνοούνται από τις σχετικές νομοθεσίες. Για σκοπούς ηλεκτροδότησης, εγκαθίστανται στους κοινόχρηστους και βοηθητικούς χώρους, φωτοβολταϊκά συστήματα. | Υ | Υ  | Υ | Υ | Κοινόχρηστοι χώροι περιλαμβάνουν εγκαταστάσεις στις οποίες έχουν πρόσβαση οι πελάτες, βοηθητικοί χώροι περιλαμβάνουν υποστηρικτικές εγκαταστάσεις στις οποίες πρόσβαση έχει μόνο το προσωπικό και οι εξωτερικοί χώροι περιλαμβάνουν όλους τους υπαίθριους χώρους της κατασκήνωσης.  |
| **1.4** | Ηλεκτροδότηση, υδροδότηση και υδραυλικό/ αποχετευτικό σύστημα στους κατασκηνωτικούς χώρους (θέσεις),σύμφωνα με την άδεια οικοδομής της ανάπτυξης και αφού εξασφαλισθούν οι οποιεσδήποτε άδειες προνοούνται από τις σχετικές νομοθεσίες. | Υ-Στο 100% των θέσεων | Υ-Στο 20% των θέσεων | Υ-Στο 10% των θέσεων | ΠΡ | Για την κατηγορία των τουριστικών κατασκηνώσεων, η εν λόγω προδιαγραφή αφορά κυρίως την εξυπηρέτηση τροχοφόρων κατασκηνωτικών μέσων. |
| **1.5** | Θύρα με σύστημα ελέγχου εισόδου και εξόδου από το γήπεδο. | Υ | Υ | Υ | ΠΡ |  |
| **1.6** | Σπιτάκι εισόδου στελεχωμένο κατά τη διάρκεια της ημέρας.  | Υ | Υ | Υ | ΠΡ |  |
| **1.7** | Νυκτερινή φύλαξη χώρου με παρουσία προσωπικού.  | Υ | Υ | Υ | ΠΡ |  |
| **1.8** | Εσωτερικός νυκτερινός φωτισμός του χώρου. | Υ | Υ | Υ | ΠΡ |  |
| **1.9** | Περίφραξη χώρου με κατάλληλο υλικό ή φυσική περίφραξη χώρου, ύψους τουλάχιστον 1,20 μέτρων περιμετρικά του τεμαχίου. Σε περίπτωση που η περίφραξη υπερβαίνει τα 1,20 μέτρα, αυτή απαιτείται να είναι σε απόσταση 3 μέτρων από τα σύνορα του τεμαχίου. | Υ | Υ | Υ | Y |  |
| **1.10** | Εσωτερικό δίκτυο δρόμων/ διαδρόμων για πρόσβαση σε όλους τους χώρους και τις εγκαταστάσεις. | Υ | Υ | Υ | Υ |  |
| **1.11** | Στον χώρο της εισόδου υπάρχει σε περίοπτο μέρος, χάρτης στον οποίο παρουσιάζεται η όλη διάταξη του χώρου, οι διάφορες εγκαταστάσεις, οι κατασκηνωτικοί χώροι, οι θέσεις των πυροσβεστικών σημείων και γενικά όλα όσα βοηθούν στην ασφαλή, άνετη και εύκολη διακίνηση και διαβίωση των πελατών.  | Υ | Υ | Υ | Υ |  |
| **1.12** | Κάθε κατασκηνωτικός χώρος (θέση) βρίσκεται πάνω σε βάση κατασκευασμένη με υλικά φιλικά προς το περιβάλλον. | Υ | Y | - | - | Βάσει έγκρισης των αρμόδιων αρχών. |
| **1.13** | Κάθε κατασκηνωτικός χώρος (θέση) δύναται να διαθέτει πλησίον του χώρο στάθμευσης αυτοκινήτου. | - | - | - | - | Βάσει έγκρισης των αρμόδιων αρχών.  |
| **1.14** | Δοχεία απορριμμάτων με κάλυμμα σε καθορισμένους χώρους, με δυνατότητα διαχωρισμού των απορριμμάτων σε ειδικούς κάδους για σκοπούς ανακύκλωσης. Οι χώροι θα πρέπει να διατηρούνται συνεχώς σε άριστη κατάσταση από πλευράς συντήρησης και καθαριότητας.  | Υ | Υ | Υ | Υ | Διάθεση ειδικών δοχείων ανακύκλωσης για: (1) μεταλλικά υλικά, (2) γυάλινα υλικά, (3) πλαστικά υλικά, (4) χαρτί, (5) μπαταρίες,(6) διάφορα (υλικά κουζίνας και κήπου).  |
| **1.15** | Οι κατασκηνωτικοί χώροι (θέσεις) διαχωρίζονται μεταξύ τους με φυσικά ή τεχνητά εμπόδια τα οποία αισθητικά συνάδουν με την περιοχή, το περιβάλλον και τη μορφή της επιχείρησης.  | Υ – η ελάχιστη απόσταση μεταξύ των θέσεων καθορίζεται στα 10 μέτρα | Υ – η ελάχιστη απόσταση μεταξύ των θέσεων καθορίζεται στα 8 μέτρα | Υ – η ελάχιστη απόσταση μεταξύ των θέσεων καθορίζεται στα 6 μέτρα | Υ – η ελάχιστη απόσταση μεταξύ των θέσεων καθορίζεται στα 4 μέτρα | Η ελάχιστη απόσταση μεταξύ των θέσεων υπολογίζεται οριζόντια. |
| **1.16** | Εξασφάλιση του Ευρωπαϊκού Οικολογικού Σήματος EU ECOLABEL για τα τουριστικά καταλύματα. | Υ | Π | Π | Π | Για την εξασφάλιση του Ευρωπαϊκού Οικολογικού Σήματος EU ECOLABEL παρέχεται χρονική περίοδος 24 μηνών από την ημερομηνία έκδοσης της (πρώτης) άδειας λειτουργίας. Στην συνέχεια το εν λόγω Σήμα θα πρέπει να ανανεώνεται ανελλιπώς.  |
|  | **2. Κεντρικό Κτίριο** |
| **2.1** | Γραφείο διεύθυνσης στο οποίο λειτουργεί χώρος υποδοχής, τηλέφωνο, χώρος φύλαξης αποσκευών, αποθηκευτικός χώρος για αναλώσιμα και ιματισμό, χώρος παροχής πρώτων βοηθειών με τα αναγκαία είδη (πρώτων βοηθειών), χώρος φύλακα με κλίνη και χώροι υγιεινής προσωπικού (τουλάχιστον ένα (1) ντους και ένα (1) αποχωρητήριο ανά φύλο).  | Υ | Υ | Υ | Y | Για την κατηγορία της κατασκήνωσης πολυτελείας “Glamping” το κεντρικό κτίριο πρέπει να είναι κατασκευασμένο με ποιοτικά υλικά που συναρμολογούνται και αποσυναρμολογούνται, εναρμονισμένα και φιλικά με το φυσικό περιβάλλον. |
|  | **3. Κτίριο Κοινόχρηστων Μαγειρείων και Χώρου Εστίασης** |
| **3.1** | Εγκατάσταση παροχής ζεστού και κρύου νερού. | ~~-~~ | Υ | Υ | Υ | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **3.2** | Μία (1) μαγειρική εστία. | ~~-~~ | Υ για κάθε 2 θέσεις | Υ για κάθε 4 θέσεις | Υ για κάθε 6 θέσεις | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **3.3** | Ένα (1) μέτρο πάγκου προετοιμασίας τροφίμων ανά μαγειρική εστία. | ~~-~~ | Υ | Υ | Υ | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **3.4** | Έναν (1) νεροχύτη/ λάντζα. | ~~-~~ | Υ για κάθε 2 θέσεις | Υ για κάθε 4 θέσεις | Υ για κάθε 6 θέσεις | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **3.5** | Ένα (1) μέτρο πάγκου ανά νεροχύτη/ λάντζα. | ~~-~~ | Υ | Υ | Υ | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **3.6** | Το ελάχιστο εμβαδό χώρου εστίασης να αντιστοιχεί προς 1,5 τ.μ. για κάθε κατασκηνωτικό χώρο/θέση ο οποίος χωρίζεται σε κλειστό και υπαίθριο χώρο σε αναλογία 40% και 60% αντιστοίχως. Ο υπαίθριος χώρος να είναι στεγασμένος ή τουλάχιστο σκιαζόμενος.  | ~~-~~ | Υ | Υ | Υ | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
|  | **4. Κτίριο Κοινόχρηστων Πλυντηρίων** |
| **4.1** | Εγκατάσταση λάντζας με παροχή ζεστού και κρύου νερού. | - | Υ για κάθε 3 θέσεις | Υ για κάθε 4 θέσεις | Υ για κάθε 5 θέσεις | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **4.2** | Ένα (1) πλυντήριο ρούχων. | - | Υ για κάθε 3 θέσεις | Υ για κάθε 4 θέσεις | Υ για κάθε 5 θέσεις | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **4.3** | Ένα (1) στεγνωτήριο ρούχων. | - | Υ για κάθε 3 θέσεις | Υ για κάθε 4 θέσεις | Υ για κάθε 5 θέσεις | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
|  | **5. Κτίριο Κοινόχρηστων Χώρων Υγιεινής**  |
| **5.1** | Εγκατάσταση παροχής ζεστού και κρύου νερού. | Υ | Υ | Υ | Υ |   |
| **5.2** | Ένα αποχωρητήριο και νιπτήρας ανά φύλο.  | - | Υ για κάθε 2 θέσεις | Υ για κάθε 4 θέσεις | Υ για κάθε 6 θέσεις |  |
| **5.2.1** | Για κατασκήνωση πολυτελείας “Glamping” δύο (2) κοινόχρηστα αποχωρητήρια με νιπτήρα ανά φύλο. | Υ | - | - | - | Δύναται να δημιουργηθούν εντός του κεντρικού κτιρίου.  |
| **5.3** | Για κατασκήνωση πολυτελείας “Glamping” ένα (1) κοινόχρηστο αποχωρητήριο κατάλληλα διαμορφωμένο για την εξυπηρέτηση ανάπηρων ατόμων. Για την κατηγορία των τουριστικών κατασκηνώσεων, για τις πρώτες δέκα (10) θέσεις ένα (1) κοινόχρηστο αποχωρητήριο κατάλληλα διαμορφωμένο για την εξυπηρέτηση ανάπηρων ατόμων. Για κάθε επιπλέον δέκα (10) θέσεις θα πρέπει να αντιστοιχεί ένα (1) κοινόχρηστο αποχωρητήριο κατάλληλα διαμορφωμένο για την εξυπηρέτηση ανάπηρων ατόμων.  | Υ | Υ | Υ | Υ | Για κατασκήνωση πολυτελείας “Glamping” δύναται να δημιουργηθεί εντός του κεντρικού κτιρίου. |
| **5.4** | Μία (1) ντουζιέρα.  | - | Υ για κάθε 2 θέσεις | Υ για κάθε 4 θέσεις | Υ για κάθε 6 θέσεις | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
|  | **6. Διευκολύνσεις/ Υπηρεσίες**  |
| **6.1** | Καθημερινή καθαριότητα όλων των κοινόχρηστων και εξωτερικών χώρων. | Υ | Υ | Υ | Υ |  |
| **6.2** | Υπαίθριο μπάρμπεκιου με κατάλληλα εξοπλισμένο πυροσβεστικό σημείο σύμφωνα με τις υποδείξεις της Πυροσβεστικής Υπηρεσίας. Όλες οι θέσεις μπάρμπεκιου θα πρέπει να είναι συγκεντρωμένες σε έναν μόνο χώρο.  | - | Μία βάση μπάρμπεκιου ανά 2 θέσεις. | Μία βάση μπάρμπεκιου ανά 3 θέσεις. | Μία βάση μπάρμπεκιου ανά 4 θέσεις. | Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **6.2.1** | Πλατεία με μία (1) εστία φωτιάς (fire pit) μόνο για σκοπούς εμπειρίας, κατάλληλα διαμορφωμένη και εξοπλισμένη με πυροσβεστικό σημείο σύμφωνα με τις υποδείξεις της Πυροσβεστικής Υπηρεσίας. | ΠΡ | - | - | - | Δύναται να δημιουργηθεί μόνο σε Κατασκηνώσεις Πολυτελείας “Glamping” για τις οποίες το κριτήριο 6.2 είναι απαγορευτικό.  |
| **6.3** | Δωρεάν παροχή Wi-Fi υψηλής ταχύτητας το οποίο καλύπτει όλο τον χώρο της κατασκήνωσης. | Υ | Υ | Υ | Υ |  |
| **6.4** | Υπαίθριο γυμναστήριο με διάφορα όργανα εκγύμνασης που δύναται να έχει και τη μορφή στίβου μάχης τα οποία να συνάδουν με το περιβάλλον. | ΠΡ | ΠΡ | ΠΡ | ΠΡ |  |
| **6.5** | Κατάστημα διάθεσης τροφίμων. | - | ΠΡ | ΠΡ | ΠΡ | Δύναται να δημιουργηθεί εντός του κεντρικού κτιρίου. Απαγορευτικό κριτήριο για την κατηγορία της Κατασκήνωσης Πολυτελείας “Glamping”. |
| **6.6** | Αναψυκτήριο. | - | - | Υ | Υ | Σε περίπτωση που διατίθεται εστιατόριο η υποχρέωση δεν εφαρμόζεται. |
| **6.7** | Κέντρο αναψυχής κατηγορίας εστιατορίου με εσωτερικό και υπαίθριο χώρο εξυπηρέτησης πελατών, με κοινόχρηστα αποχωρητήρια και με βοηθητικούς χώρους (μαγειρείο, αποθήκες, αποδυτήρια προσωπικού).  | Υ | Υ | ΠΡ | ΠΡ | Κέντρο αναψυχής κατασκευασμένο με ποιοτικά υλικά που συναρμολογούνται και αποσυναρμολογούνται, εναρμονισμένα και φιλικά με το φυσικό περιβάλλον. |
| **6.8** | Εμβαδόν εσωτερικού χώρου εξυπηρέτησης εστιατορίου, τουλάχιστον 25 τ.μ. το οποίο θα προσαυξάνεται ανά 1 τ.μ. για κάθε νέα θέση πέραν των δέκα (10) θέσεων. Εμβαδόν υπαίθριου χώρου εστιατορίου με φυσική ή τεχνητή σκίαση, τουλάχιστον 2 τ.μ. ανά θέση. | Υ | Υ | ΠΡ | ΠΡ | Ο σχεδιασμός, η διακόσμηση και η διαμόρφωση του εστιατορίου θα πρέπει να συνάδει με το θέμα και την αρχιτεκτονική της κατασκήνωσης.  |
| **6.9** | Ενημέρωση για τις παρεχόμενες δραστηριότητες ειδικών ενδιαφερόντων συναφών με τη γύρω περιοχή, οι οποίες δύναται να περιλαμβάνουν περιπάτους στη φύση, ιππασία, ποδηλασία, επισκέψεις σε αγροκτήματα, μουσεία, σε εργαστήρια μεταποίησης αγροτικών προϊόντων κλπ. | Υ | Υ | ΠΡ | ΠΡ |  |
| **6.10** | Ο χώρος της κατασκήνωσης διαθέτει “Jacuzzi”. | Υ | ΠΡ | ΠΡ | ΠΡ |  |
|  | **7. Επιπλέον προδιαγραφές για την Κατασκήνωση Πολυτελείας “Glamping”**  |
| **7.1** | Μεθοδικά διευθετημένοι κατασκηνωτικοί χώροι (θέσεις) στους οποίους είναι τοποθετημένα ποιοτικά επιπλωμένα/εξοπλισμένα θεματικά αντίσκηνα ή/και άλλα επίγεια ή ανυψωμένα ημιμόνιμα ή προσωρινής κατασκευής καταλύματα υψηλών προδιαγραφών ή άλλης μορφής κατασκηνωτικών μέσων όπως περιγράφονται στο άρθρο 12(στ) του παρόντος Νόμου. | Υ | - | - | - | Απαγορευτικό κριτήριο για την κατηγορία της Τουριστικής Κατασκήνωσης. |
| **7.2** | Κάθε κατασκηνωτικό μέσο είναι εξοπλισμένο τουλάχιστο με κρεβάτια, λινά, καθίσματα εσωτερικού και εξωτερικού χώρου, με τραπέζι εστίασης, ερμάρι, αιώρα, διαθέτει σύστημα κλιματισμού (ζεστό και κρύο), παροχή ηλεκτρικού ρεύματος, υδροδότηση ζεστού και κρύου νερού, νεροχύτη και ψυγείο.  | Υ | - | - | - | Απαγορευτικό κριτήριο για την κατηγορία της Τουριστικής Κατασκήνωσης. H τοποθέτηση και η χρήση μέσων παρασκευής εδεσμάτων (μαγειρική εστία, ψησταρία κλπ) εντός και εκτός του κατασκηνωτικού μέσου απαγορεύεται.  |
| **7.3** | Κάθε κατασκηνωτικό μέσο διαθέτει εντός του χώρου του πλήρες λουτρό με παροχή ζεστού και κρύου νερού – ντουζιέρα, αποχωρητήριο και νιπτήρα.  | Υ | - | - | - | Απαγορευτικό κριτήριο για την κατηγορία της Τουριστικής Κατασκήνωσης. |
| **7.4** | Το ελάχιστο εσωτερικό εμβαδό του κάθε κατασκηνωτικού μέσου καθορίζεται στα 35 τ.μ. στο οποίο δεν περιλαμβάνεται το εμβαδό του πλήρους λουτρού. | Υ  | - | - | - |  |
| **7.5** | Το ελάχιστο εσωτερικό εμβαδό του πλήρες λουτρού για το κάθε κατασκηνωτικό μέσο καθορίζεται στα 5 τ.μ.. | Υ | - | - | - | Για τις πρώτες 10 θέσεις θα πρέπει να υπάρχει ένα (1) πλήρες λουτρό διαμορφωμένο για εξυπηρέτηση ΑμεΑ. Για κάθε επιπλέον 10 θέσεις θα πρέπει να αντιστοιχεί ένα (1) πλήρες λουτρό κατάλληλα διαμορφωμένο για εξυπηρέτηση ΑμεΑ. |
| **7.6** | Συχνότητα αλλαγής λινών. | Υ- Τουλάχιστον κάθε 2 ημέρες | - | - | - |  |
| **7.7** | Καθημερινή καθαριότητα των κατασκηνωτικών χώρων (θέσεων).  | Υ | - | - | - |  |
| **7.8** | Υπηρεσία εξυπηρέτησης θέσεων σε εικοσιτετράωρη βάση - position service (τύπου butler service). | Υ | - | - | - |  |
| **7.9** | Παροχή υπηρεσιών πλυντηρίου (laundry service). | Υ | - | - | - |  |

».

Αρ. Φακ.: 23.01.063.248-2022

ΧΑ/Ελ.Π